আমের জন্য প্রসিদ্ধ বানেশ্বর বাজার | BreakingNews.com.bd
English
ঢাকা, বৃহস্পতিবার, ২৪ অগাস্ট ২০১৭, ০২:৪০ পূর্বাহ্ন (
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
দুর্ঘটনা
জেলার খবর
শিরোনাম:
৭ খুন মামলার পিপির মেয়েকে বিষ খাওয়ানোর অভিযোগ
বিএনপি আরেকটি ১/১১ করতে চাইছে: কাদের
সাংসদ রানাকে প্রতি শুনানিতে হাজিরের নির্দেশ
৪৮ ঘণ্টার মধ্যে হাইড্রোলিক হর্ন বন্ধের নির্দেশ হাইকোর্টের
বনানীতে চিরনিদ্রায় শায়িত নায়করাজ
আমের জন্য প্রসিদ্ধ বানেশ্বর বাজার
সরকার দুলাল মাহবুব, ব্রেকিংনিউজ.কম.বিডি
প্রকাশিত : রবিবার, ১১ জুন ২০১৭, ১০:৫১
অঅ-অ+
ছবি: ব্রেকিংনিউজ
রাজশাহী: আবহমানকাল থেকে মানুষের প্রয়োজনে গড়ে উঠেছে হাট বাজার। আবার অঞ্চল ভিত্তিক কোন একটি সামগ্রীকে উপলক্ষ করেই পরিচিতি লাভ করে এসব হাট বাজার। পরিচিতি ও পণ্য বেচাকেনার সূত্র ধরেই প্রসিদ্ধ হয়ে উঠে বাজারগুলো। রাজশাহীতে মৌসুমী ফল আমকে কেন্দ্র করেই দেশে-বিদেশে পরিচিতি ও প্রসিদ্ধ হয়ে উঠেছে বানেশ্বর বাজার।
এদিকে আমকে কেন্দ্র করে কর্মসংস্থান হচ্ছে হাজার হাজার মানুষের। অপরদিকে চাঙ্গা হচ্ছে গ্রামীণ অর্থনীতি।
জেলার পুঠিয়া উপজেলার বানেশ্বর বাজার বলতেই আমের হাট। শুধু আমের হাটই নয়, ধান ও সবজি হাট তথা মোকাম হিসেবেও পাইকারদের কাছে এর পরিচিতি রয়েছে। তবে দেশজুড়ে এই হাটের যে সুনাম, সেটা আমের হাটের জন্য। যার পরিচিত এখন দেশ ছেড়ে ছড়িয়ে পড়েছে বিদেশেও। মূলত এই হাটের যত নাম-ডাক তা রাজশাহীর সুস্বাদু আমের জন্যই।
সরেজমিনে দেখা যায়, কাছারি মাঠ নামে ছোট একটি স্থানে জড়ো হয়েছে আম বিক্রেতারা। ভ্যাপসা গরমে একটু স্বস্তি বলতে মাঠের দুই পাশে কড়ইগাছগুলোর ছায়া। গাছগুলোর ছায়াতে কোন রকমে গাদাগাদি করে দাঁড়িয়ে আছে শতাধিক আমবোঝাই ছোট-বড় ভ্যানগাড়ি। পাশে আরেকটি ছোট মাঠ। সেটিও আমের ভ্যানে ভরা।

পাশেই রাজশাহী-ঢাকা মহাসড়ক। সড়কের দু’পাশে গাছের ছায়ার নিচে যত দূর চোখ যায় শুধু আম আর আম। আমবোঝাই কয়েক শ ভ্যান নিয়ে অপেক্ষমাণ বিক্রেতা আর পাইকারদের ভিড়ে এক জমজমাট হাট। আমের হাট যে এত বড় হয় তা নিজ চোখে না দেখলে বিশ্বাসই হবে না। যার এক নামে পরিচয় বানেশ্বরের আমের হাট।
খোঁজ নিয়ে জানা গেল, প্রতিদিন এই বাজারে এখন অন্তত কোটি টাকার আমের কেনা-বেচা হয়। এখান থেকে আম যাচ্ছে, ঢাকা, সিলেট, চট্টগ্রাম, বরিশাল, রংপুর থেকে শুরু করে দেশের বিভিন্ন প্রান্তে। আবার দেশের বাইরেও বানেশ্বর বাজারের আমের আলাদা কদর আছে।
এ ব্যাপারে আড়ৎদার লুৎফর রহমান ব্রেকিংনিউজকে বলেন, ‘বর্তমানে একটি কোম্পানী বিষ ও জীবানুমুক্ত সতেজ আম দেশের বাইরে রফতানি করছে।’
এই হাট নিয়ে ব্যবসায়ীদের দাবি, দেশের সবচেয়ে বড় আমের হাট পুঠিয়ার এই বানেশ্বরের আমের হাট। এই হাটে এখন যেসব আম বেচাকেনা হচ্ছে সেগুলো গোপালভোগ, হিমসাগর (খিড়সাপাত), লোকনা, ল্যাংড়া, দুধস্বর ও গুটি জাতের আম। তবে ল্যাংড়া এখনও পুরোপুরি বাজারে আসেনি। আমে আমে যেন ভরপুর বানেশ্বরের বাজার। আর আমগুলো আসে জেলার পুঠিয়া, বাঘা, বাগমারা, দুর্গাপুর, পবা, মোহনপুর থেকে। এর বাইরেও কিছু আম আসছে চাঁপাইনবাবগঞ্জ ও নাটোর থেকে।
হাটের আম বিক্রেতা ও আম চাষি মোবারক আলী, নাসির উদ্দিনসহ আরও অনেকে জানায়, হাটে প্রতি মণ (৪০ কেজি) গোপালভোগ আম এক হাজার ৯০০ থেকে দুই হাজার, হিমসাগর (খিড়সাপাত) এক হাজার ৮০০ থেকে এক হাজার ৯০০ টাকা, লোকনা এক হাজার থেকে ১২শ, ল্যাংড়া এক হাজার ৮০০ থেকে দুই হাজার এবং গুটি জাতের আম ৮০০ থেকে এক হাজার ২শ টাকা দামে বিক্রি হচ্ছে। এ ছাড়া হাটে বেচাকেনা হচ্ছে রাণীপ্রসাদ, রাণীপছন্দসহ নাম জানা-অজানা আরও নানা জাতের আম।
আম চাষিদের কাছে থেকে জানা গেছে কয়েক দিন পরেই পুরোপুরি বাজারে আসবে ল্যাংড়া, আম্রপলি, দিলশাদ। এরপরেই বাজারে রাজত্ব করবে ফজলিসহ মৌসুমের শেষের দিকের আমগুলো। এরই মধ্যে বাজার থেকে বিদায় নিতে চলেছে সুমিষ্ট আম গোপালভোগসহ বিভিন্ন প্রকার আটি জাতীয় আম।
এবার ঝড় এবং প্রচণ্ড শিলা বৃষ্টির কারণে গতবারের চেয়ে আমের ফলন অনেক কম বলে জানিয়েছে আম চাষিরা। এর পরও বাজারে আমের যেন কমতি নেই। প্রতিদিন বানেশ্বর হাট ভরে যাচ্ছে আমে। সেই সঙ্গে গাছ থেকে আমপাড়া, প্রক্রিয়াজাত, বাজারে নিয়ে যাওয়া ও বিক্রি করা নিয়ে চরম ব্যস্ততায় সময় কাটাতে হচ্ছে এখানকার আম চাষি ও মৌসুমি ব্যবসায়ীদের। পাশাপাশি ব্যস্ত সময় কাটাচ্ছেন সংরক্ষণ ও পরিবহনের জন্য ঝুড়ি (টুকরী)’র কারিগররা। আমের সাথে এখন চাঙ্গা হয়ে উঠেছে রাজশাহী অঞ্চলের অর্থনীতিও।
বিশ্লষকগণের মতে আমকেন্দ্রিক ব্যবসা-বাণিজ্য পাল্টে দিয়েছে এ অঞ্চলের গ্রামীণ জনপদের অর্থনীতি। রাজশাহী অঞ্চলের দু’টি বড় আমের মোকাম রাজশাহীর বানেশ্বর ও চাঁপাইনবাবগঞ্জের কানসাট বাজার। এসব বাজারে প্রতিদিন বেচা-কেনা হচ্ছে প্রায় কোটি টাকার আম।
আমের কারবার নিয়ে রাজশাহী অঞ্চলের প্রায় ৫০ হাজার মানুষের মৌসুমি কর্মসংস্থানও হয়েছে। গাছের আম নামানোর শ্রমিক থেকে আম পরিবহন, আম চালানের ঝুড়ি বানানো এবং বাজারগুলোয় আম সংশ্লিষ্ট নানা কাজে এসব মানুষ ব্যস্ত সময় কাটাচ্ছে। আম কেন্দ্রিক হাজার হাজার লোকের কর্মসংস্থানের ফলে চাঙ্গা হয়ে উঠেছে গ্রামীণ অর্থনীতিও। বেড়েছে বাণিজ্যিক ব্যাংকগুলোতেও লেনদেনের পরিমাণ।
এ বাজারের আম ব্যবসায়ী আব্দুল আলী ব্রেকিংনিউজকে বলেন, ‘বাজারে মূলত আমের কেনা-বেচা শুরু হয় দুপুর ১২টার দিকে। এরপর চলে বিকেল সাড়ে ৩টা নাগাদ। আর আম কেনার পর সেগুলো ঝুড়ি করা থেকে শুরু করে ট্রাকে ওঠানো পর্যন্ত। প্রতিদিন তিনিই অন্তত দুই লাখ টাকার আম কেনেন।
তার মতো এ বাজারে অন্তত ১৫০ জন পাইকারি ব্যবসায়ী আসে দেশের বিভিন্ন প্রান্ত থেকে। ফলে সব ব্যবসায়ী মিলে প্রতিদিন অন্তত এক কোটি টাকার আম কেনা-বেচা হচ্ছে এ বাজারে।
রাজশাহী ফল গবেষণা কেন্দ্রের বৈজ্ঞানিক কর্মকর্তা ড. আব্দুল আলিম ব্রেকিংনিউজকে বলেন, ‘রাজশাহীর আম স্বাদে ও মানে সত্যিই আলাদা। চাষিরা সঠিক পরিচর্যা করায় আমের ফলন ভাল হয়েছে। এ বছর রাজশাহীতে বিষমুক্ত আম পাওয়া যাচ্ছে।’
রাজশাহী জেলা কৃষি সসম্প্রসারণ অধিদফতরের উপ-পরিচালক দেব দুলাল ঢালী ব্রেকিংনিউজকে বলেন, ‘চলতি বছর রাজশাহীতে ১৬ হাজার ৯৬১ হেক্টর জমিতে আম চাষের লক্ষ্যমাত্রা নির্ধারণ করা হয়েছে।’
ব্রেকিংনিউজ.কম.বিডি/ এসডিএম/ এআর
অর্থ-বাণিজ্য
ফ্ল্যাট নির্মাণের সব সেবা এক সঙ্গে দিতে বসছে মেলা
শেয়ারবাজারে সূচক ও লেনদেন বেড়েছে
রাশিয়া থেকে আনা হচ্ছে ২ লাখ টন গম
শেয়ারবাজারে সূচক বেড়েছে
সপ্তাহের শুরুতে শেয়ারবাজার নিম্নমুখী
কোরবানির পশুর চামড়ার দাম নির্ধারণ
চোরাই স্বর্ণ নিয়ে উত্তেজনা, মার্কেট বন্ধ
সিসিকের ৪৯৩ কোটি টাকার বাজেট ঘোষণা
আখাউড়া স্থলবন্দরে আমদানি রফতানি বন্ধ
টার্কি চাষ: বিকল্প ভাবনা, সুযোগ ও সম্ভাবনা
সিলেটে এলজিএসপি’র কার্যক্রম পরিদর্শনে বিশ্বব্যাংকের টিম
এনবিআরের সঙ্গে যৌথ কর্মশালা করবে রিহ্যাব
প্রথম কার্যদিবসেরই ঊর্ধ্বমুখি শেয়ারবাজার
‘যে যেখানে আছি সেখান থেকে প্রতিবাদ করতে হবে’
ওএমএস কার্যক্রমে আটা সরবরাহকারীদের ভ্যাট অব্যাহতি
ফের বাড়ছে সোনার দাম
শেয়ারবাজারে সূচক ও লেনদেন বেড়েছে
চট্টগ্রামের জলাবদ্ধতা নিরসনে ব্যয় হচ্ছে ৫৬১৬ কোটি টাকা
নিম্নমুখী শেয়ারবাজার
পৌর উন্নয়নে ১৬০০ কোটি টাকা দিচ্ছে এডিবি
সর্বশেষ খবর
বন্যার্তদের পাশে জাবি ছাত্রলীগ
‘দৃষ্টিকোণ’ দিয়ে ‘প্রাক্তন’ থেকে ফিরলেন প্রসেনজিৎ-ঋতুপর্ণা
টি-টেনের আসরে শেবাগ-গেইল-আফ্রিদি
জেলের জালে অচেতন নারী
হাতীবান্ধায় বন্যার্তদের পাশে সেনা কল্যাণ সংস্থা
বন্যার্তদের জন্য ত্রাণ সংগ্রহে গান
চট্টগ্রাম সিটির ভাঙা সড়ক মেরামতে রুল
বিজেএসসির সদস্য সংগ্রহ কার্যক্রমের উদ্বোধন
যাত্রাবাড়ীতে সড়ক দুর্ঘটনায় হোটেল ব্যবসায়ীর মৃত্যু
বাঁশখালীতে রাস্ট্রদ্রোহ মামলায় ১৩ শিক্ষক কারাগারে
সর্বাধিক পঠিত
স্ত্রী-সন্তান নিয়ে বিদেশী পত্রিকায় সাক্ষাৎকারে কি বললেন শাকিব?
এমপিসহ হাজারো নেতাকর্মী স্বেচ্ছায় কারাগারে
বিশ্বের ধনী অভিনেতাদের শীর্ষ দশে ভারতের তিন মহাতারকা
রাজধানীতে অভিনব প্রতারণার ফাঁদ!
প্রধান বিচারপতিকে সরানোর ষড়যন্ত্র করছে সরকার: রিজভী
‘দোয়া করবেন যাতে তিনি ওপারেও নায়করাজ হয়েই থাকেন’
দাউদ ইব্রাহিমের ছদ্মনাম ২১টি!
সৌদিতে বন্ধ ৬১ হজ অফিস, আটক দুই লক্ষাধিক
৪২ বলে সেঞ্চুরি করলেন আফ্রিদি
বনানীতে চিরনিদ্রায় শায়িত নায়করাজ
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
দুর্ঘটনা
জেলার খবর
প্রকাশক ও সম্পাদক: মো: মাইনুল ইসলাম
শারাকা ম্যাক, ২এইচ-প্রথম তলা,
৩/১-৩/২ বিজয়নগর, ঢাকা- ১০০০
ফোন: ৯৩৪৮৭৭৪-৫, ফ্যাক্স: ৮৩৯১৫২৪
বার্তাকক্ষ: +৮৮০ ১৬৭৮ ০৪০২৩৮, +৮৮০ ২৮৩৯ ১৫২৫
ই-মেইল:
news@breakingnews.com.bd,
bnbd.reporter@gmail.com,
bnbdcountry@gmail.com
Copyright © 2017 All rights reserved